section_heading: Društvo
paragraph_text: Adresa društva je Vladimira Nazora 1, Lemeš. Društvo je nazvano je po istaknutom Lemešanu, Kneziju Stipanu Šimetu, profesoru književnosti. Počelo je s radom 2004. a registrirano je travnja 2005. Na čelu društva je Marina Šain. U društvu djeluje Tamburaška sekcija koju vodi gospodin Petar Antal. Bend je nekoliko puta nastupio na matičnoj sceni ali i na gostovanjima u zemlji (Bereg, «Mikini dani», Đurđin «Dužijanca», Kaloča (Madjarska) te desetodnevna škola tamburice orgnizovana u Budimpešti. Likovnu sekciju vodi gospodin Miško Vidaković. Sekcija je ostvarila izložbu slika radjenih u tehnici slame, scenografska rješenja za priredbe i programe društva. Etnološku sekciju vodi Antonija Čota. Bavi se istraživanjem i očuvanjem etnološkog blaga vezanog za prošlost mjesta i njegovih žitelja. Pokrenula je akciju oko proslave 250. godišnjice crkve u mestu. Sekciju za očuvanje narodnih običaja i odijevanja vodi Giza Ivanković. Ostvarila je dvije revije narodne nošnje Bunjevki i Bunjevaca Lemeša u sklopu drugih manifestacija. Dizajnersku i računarsku radionicu vodi Ivan Horvat. Radionica izrađuje tiskane publikacije, idejna rješenja plakata, programskih knjižica, pozivnica i sl. Mate Šain vodi marketinško propagandnu djelatnost. Žensku alternativu vode Tanja Jurišić, Marija Knezi i Roza Knezi. Manda Vidaković organizira i vodi humanitarne aktivnosti.